2021 m. spalio 13 d. Bendrojo Teismo sprendimas byloje Unimax Stationery / EUIPO – Mitsubishi Pencil (UNI-MAX)
(Byla T-591/20)1
(Europos Sąjungos prekių ženklas – Registracijos pripažinimo negaliojančia procedūra – Vaizdinis Europos Sąjungos prekių ženklas UNI-MAX – Ankstesni vaizdiniai Europos Sąjungos prekių ženklai „uni“ ir „uni-ball“ – Santykinis atsisakymo registruoti pagrindas – Galimybė supainioti – Reglamento (EB) Nr. 207/2009 8 straipsnio 1 dalies b punktas ir 53 straipsnio 1 dalies a punktas (dabar – Reglamento (ES) 2017/1001 8 straipsnio 1 dalies b punktas ir 60 straipsnio 1 dalies a punktas))
Proceso kalba: anglų
Šalys
Ieškovė: Unimax Stationery (Damanas, Indija), atstovaujama advokatų A. Hempel ir C. Grünewald
Atsakovė: Europos Sąjungos intelektinės nuosavybės tarnyba (EUIPO), atstovaujama T. Frydendahl ir A. Folliard-Monguiral
Kita procedūros EUIPO apeliacinėje taryboje šalis, įstojusi į bylą Bendrajame Teisme: Mitsubishi Pencil Co. Ltd (Tokijas, Japonija), atstovaujama advokato J. Fesenmair
Dalykas
Ieškinys dėl 2020 m. liepos 20 d. EUIPO penktosios apeliacinės tarybos sprendimo (byla R 371/2020-5), susijusio su registracijos pripažinimo negaliojančia procedūra tarp Mitsubishi Pencil ir Unimax Stationery.
Rezoliucinė dalis
Atmesti ieškinį.
Priteisti iš Unimax Stationery bylinėjimosi išlaidas.
____________
1 OL C 390, 2020 11 16.